《和何知郡子文跨鳌观灯》
宋代·员兴宗

山中胜践蜀中稀，炯炯鳌头吐火齐。牛斗下流明夜径，蟾轮飞窟堕山西。

诸公泛泛千觞稳，我梦蘧蘧一蝶迷。异日端门千仗散，也能拥首听朝鸡。

作者简介：隆州仁寿人，字显道，仕前居九华山，号九华。高宗绍兴二十七年进士。荐除教授。召试，擢著作郎、国史编修、实录检讨官。所上奏议，大抵毅然抗论，指陈时弊。孝宗乾道中，疏劾贵幸，中谗去职，侨居润州而终。多与张栻、陆九渊诸学人书简往复。有《采石战胜录》、《辩言》、《九华集》。